Руська Мокра

Ру́ська Мо́кра — село у Украйині, у Тячӯвському районови Закарпатьской области.

 Ґеополога 
Село Руська Мокра ся находить на берегови рікы Мокрянка, на высоті 600 метрӯв над морём, межов миже Руськыв и Німицькыв Мокрыв є Урочище "Церковный Звур", а из Усть-Чорныв Урочище "Занёво"

На западі суть горы Гропа и Ружа а дале ся продовжать полонинами Кычера и Красна.

Май высока точка — 1600 метрова гора Стрымба.

 Клімат 
Позад специфікы нахождіня села миже Гӯрськых хребтӯв — Красна, Ґорґаны и Свидовець, у селі Руська Мокра сніг у сириднёму лежить 162 дны на рӯк, Максимум было 178 дню̄в.

 Интересны Факты 
• Село Руська Мокра май дождьливоє село Пудкарпатя

• Село при СССР было у составі Усть-Чорнянської Селищной Общины

• У селі была Німицька колонıя 1775-1945 р.

 Історія 
Село основаноє у 1638 році Руснаками из Марамо́роша и дворянами Мадярщины из Фамілії Долгай.

У 1775 році у село прийшли Швабські Колоністы из Цура і окреса Луґано.

У 1922 році у селі учинили Чехы узкоколійну желізницю, дрыва тым путём везли аж у Тересву.

У 1942 році село стало частёв сети оборонных строёк и укріплень "Ліні Арпада". У окто̄вброви 1944 року РСЧК взяли село по невеликӯв перестрілці из Ґарнізоном села.

У 1947 році у кучах Німцю̄в котрі пӯшли гет учинили Школу (4-класна система).

У 1955 році учинили 7-рӯчну школу котра у 1962 стала 8-рӯчна.

У селі є Уніацька, Православна и Єванґелістьска церкви.

У 1997 и 2001 році у селах Руська Мокра и Німицька Мокра страшна повінь зничтожила 28 хыж, 42 пострадали а мосты и дамбы были силно изнеможены.

 Обывательство 
У 2001 році у селі жило 1357 людий (ныні 1490), из них подля языка:

украйиньскый— 99,26%

руськый— 0,44%

німицькый— 0,22%

иврит— 0,07%

 Знамі Родаци 
Василь Мигалёвич Країло — Началник вайнового госпіталя, доктор медичных наук

Удкликованя 

Катеґорія:Населены пункты Украины
Катеґорія:Населены пункты Закарпатской области
Катеґорія:Села Закарпатьской области
Катеґорія:Села Україны